section_heading: Povijest
paragraph_text: Grad Westmount osnovan je 1874. godine. Tijekom povijesti Westmount je bio enklava bogatih anglofonih doseljenika britanskog podrijetla, zbog čega je dugo nosio status najbogatije zajednice u Kanadi. Zbog ovog statusa grad je bio meta nekoliko bombaških napada Fronte za oslobođenje Québeca u 1960-ima. Danas grad naseljava većinom srednji i gornji srednji sloj stanovništva. Ipak, danas ovdje još uvijek žive neke od najbogatijih obitelji u Kanadi.